**Zapisnik 5. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 9. 5. 2016, ob 10.00 uri, v sejni sobi fakultete.

**Prisotni:** mag. Andrej Vogrin, doc. dr. Jurij Rakun, Tanja Močenik, Miha Ritonja, mag. Ksenija Škorjanc

**Odsotna**: Meta Šepič, doc. dr. Marijan Janžekovič

DNEVNI RED:

Ugotovitev sklepčnosti

1. Pregled in potrditev zapisnika prejšnje seje.

2. Monografije

3. Doktorati

4. “Follow up” evalvacija

5. Zakon o visokem šolstvu

6. Razno

Člani Komisije za ocenjevanje kakovosti Fakultete za kmetijstvo in biosistemske so se seznanili z dnevnim redom. Komisija je bila sklepčna in je lahko pričela s 5. redno sejo.

Ad 1

Mag. Andrej Vogrin je prisotne seznanil z zapisnikom in sklepi 4. redne seje Komisije za ocenjevanje kakovosti, z dne 29. 2. 2016. Na predložen zapisnik ni bilo pripomb.

**SKLEP 1:**

**Komisija za ocenjevanje kakovosti FKBV se je seznanila s sklepi zapisnika 4. redne seje Komisije za ocenjevanje kakovosti FKBV, z dne 29. 2. 2016 in ga soglasno sprejela. Objavljen bo na spletni strani fakultete.**

Ad 2

Mag. Andrej Vogrin, predsednik komisije za ocenjevanje kakovosti na FKBV, je zbrane seznanil s problemom, ki se je pojavil na fakulteti v zvezi z neupoštevanjem Pravilnika o založniški dejavnosti pri izdaji monografij na fakulteti. V začetku leta 2016 sta bili na Fakulteti za kmetijstvo in biosistemske vede izdani dve znanstveni monografiji (Travniški sadovnjaki in njihovo vrednotenje, avtorjev S. Tojnko in T. Unuk in znanstvena monografija Vloga fenolnih antioksidantov pri napovedi geografskega porekla vina, avtorice V. Weingerl), ki nista upoštevali pravilnika in nista podali ustrezne dokumentacije v zvezi z izdajo monografij. Pravilnik o založniški dejavnosti, ki ga je sprejel senat FKBV na 22. redni seji, dne 28. 5. 2009, avtorjem publikacij izdanih na FKBV nalaga, da morajo vse publikacije, ki se izdajajo na fakulteti imeti soglasje Komisije za ocenjevanje kakovosti na FKBV, ki po pregledu strokovnih recenzij (komisija mora strokovne recenzente predhodno tudi potrditi), predlaga senatu fakultete izdajo publikacije. Komisija je v zvezi s to problematiko prijela dopisa avtorjev, v katerih dejanje obžalujejo in naprošajo Komisijo za ocenjevanje kakovosti na FKBV, da naknadno obravnava dokumentacijo v zvezi z že izdanima monografijama. Komisija za ocenjevanje kakovosti na FKBV je v zvezi s tem izdala naslednji sklep:

**SKLEP 2**

**Komisija za ocenjevanje kakovosti poziva senat fakultete FKBV da sprejme sklep, da se publikacije, ki so bile izdane, ne da bi bil upoštevan Interni pravilnik o založniški dejavnosti na FKBV UM (sprejet 28. 05. 2009 na 22. redni seja Senata FKBV), ne zvedejo v bibliografijo avtorjev. Ko so vsi pravilni postopki po navedenem pravilniku zaključeni, se enote zavedejo.**

Komisija je v nadaljevanju seje obravnavala še dve vlogi za izdajo publikacij na fakulteti, znanstvene monografije z naslovom Sledenje onesnaženja s cinkom v ekosistemu vinograda, avtoric Vesna Weingerl in Mateje Muršec, ki sta predlagali že tudi strokovna recenzenta in izdajo zapiskov predavanj pri predmetu Pridelava okrasnih rastlin, avtorja Andreja Šuška, ki prav tako predlaga strokovnega recenzenta.

Komisija je na osnovi vlog sprejela naslednja sklepa:

**SKLEP 3:**

**V zvezi z izdajo znanstvene monografije »Sledenje onesnaženja s cinkom v ekosistemu vinograda«, avtoric Vesne Weingerl in Mateje Muršec, Komisija za ocenjevanje kakovosti FKBV poziva avtorici, da vlogo dopolnita še s soglasjem katedre, ki je pristojna za kurikulum učnega predmeta, ki ga publikacija pokriva (Pravilnik o založništvu, Dodatna pravila in standardi). S predlaganima strokovnima recenzentoma, dr. Tatjano Unuk in dr. Mitjem Kolarjem, pa komisija za ocenjevanje kakovosti FKBV soglaša.**

**SKLEP 4:**

**V zvezi z izdajo zapiskov predavanj pri predmetu pridelava okrasnih rastlin, avtorja Andreja Šuška, Komisija za ocenjevanje kakovosti FKBV poziva avtorja, da vlogo dopolni še s soglasjem katedre, ki je pristojna za kurikulum učnega predmeta, ki ga publikacija pokriva. S predlaganim strokovnim recenzentom, dr. Antonom Ivančičem, pa komisija soglaša.**

Ad 4

Predsednik komisije za ocenjevanje kakovosti na FKBV, mag. Andrej Vogrin, je člane komisije seznanil z mailom, dr. Tadeje Kraner Šumenjak, kjer opozarja na nepravilnosti pri statističnih obdelavah podatkov v doktorskih disertacijah.

**SKLEP 5:**

**Komisija za ocenjevanje kakovosti na FKBV poziva komisijo za študijske zadeva na FKBV, da pozove mentorje pri doktorskih disertacijah, da od doktorskih kandidatov zahtevajo, da se pri statistični obdelavi podatkov, posvetujejo s statistikom na fakulteti.**

Ad 5

Predsednik komisije za ocenjevanje kakovosti je člane komisije seznanil z dogajanjem v zvezi z Zakonom o visokem šolstvu, ki je sedaj v javni obravnavi. Opozoril je na dejstvo, da pri financiranju visokega šolstva, le-ta predvideva glavarino (št. vpisanih študentov, št. diplomantov in prehodnost), posledično je lahko to velika nevarnost za kakovost visokega šolstva nasploh.

**SKLEP 6:**

**Komisija za ocenjevanje kakovosti na FKBV poziva komisijo za kakovost na univerzi, da v zvezi s financiranje visokega šolstva po predlogu iz Zakona o visokem šolstvu in uvedbo glavarin, izrazi stališče v zvezi s tem.**

Ad 6

Pod točko razno ni bilo razprave.

Komisija je sejo zaključila ob 11.20.

Predsednik komisije:

mag. Andrej Vogrin

Zapisala:

mag. Ksenija Škorjanc